PSTC ตั้ง 4 บริษัทย่อยภายในเดือนนี้ ลุยพลังงานทดแทน
PSTC ร่วมทุน “สามารถ ยู-ทรานส์” ตั้ง "สามารถ โซลาร์ทูเพาเวอร์" ทุนจดทะเบียน 25 ลบ. เพื่อรองรับการดำเนินธุรกิจพลังงานทดแทน ขณะที่บอร์ดไฟเขียวเตรียมตั้งบริษัทย่อย 4 แห่ง ทุนจดทะเบียนรวม 40 ลบ. เพื่อรองรับการดำเนินธุรกิจโครงการพลังงานทดแทน
22 ก.ย. 2558

บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ระบุว่า ตามที่ที่ประชุมคณะกรรมการบริษัท ซึ่งประชุมเมื่อวันที่ 18 กันยายน 2558 ได้มีมติอนุมัติการทำรายการการได้มาซึ่งสินทรัพย์ ดังนี้
1. อนุมัติการร่วมทุนระหว่างบริษัท เพาเวอร์ โซลูชั่น เทคโนโลยี จำกัด (มหาชน) กับบริษัท สามารถ ยู-ทรานส์ จำกัดชื่อบริษัทร่วมทุนบริษัท สามารถ โซลาร์ทูเพาเวอร์ จำกัดประกอบธุรกิจรองรับการดำเนินธุรกิจโครงการพลังงานทดแทน โดยมีทุนจดทะเบียน 25,000,000 บาท สัดส่วนการถือหุ้น บริษัท สามารถ ยู-ทรานส์ จำกัด จำนวนหุ้นที่ถือ 1,999,700 หุ้น คิดเป็นสัดส่วน 79.99% ส่วนบริษัท เพาเวอร์ โซลูชั่น เทคโนโลยี จำกัด (มหาชน) ถือหุ้นจำนวน 500,000 หรือคิดเป็นสัดส่วน 20.00% และบุคคลธรรมดาถือหุ้นจำนวน 300 หรือคิดเป็น 0.01%
2. อนุมัติให้บริษัท สามารถ โซลาร์ทูเพาเวอร์ จำกัด จัดตั้งบริษัทย่อย 4 บริษัท ภายในเดือนกันยายน 58 เพื่อรองรับการดำเนินธุรกิจโครงการพลังงานทดแทน
– บริษัท มัลติโซลาร์ เอนเนอร์ยีจำกัดทุนจดทะเบียน 10,000,000 บาท
– บริษัท โซลาร์ เพาเวอร์ พลัส จำกัดทุนจดทะเบียน 10,000,000 บาท
– บริษัท เพาเวอร์ พลัส เอนเนอร์ยีจำกัดทุนจดทะเบียน 10,000,000 บาท
– บริษัท พีเอส โซลาร์จำกัดทุนจดทะเบียน 10,000,000 บาท
3. อนุมัติการเพิ่มทุนในบริษัททริปเปิ้ล เอส อีโค่ จำกัด ซึ่งถือหุ้น โดยบริษัท พีเอสทีเอนเนอร์ยี จำกัดตามสัดส่วนของการถือหุ้น โดยบริษัท ทริปเปิ้ล เอส อีโค่ จำกัด ได้ทำการเพิ่มทุนจดทะเบียนจำนวน 15 ล้านบาท ซึ่งมีบริษัท พีเอสที เอนเนอร์ยี จำกัด (บริษัทย่อย) ถือหุ้น ในสัดส่วนร้อยละ 15 เพื่อนำไปใช้ศึกษาในโครงการพลังงานทดแทนลม